section_heading: Povijest
paragraph_text: Među osnivačima je Mladen Šimić, koji je i osnivači HKU Antun Sorgg.ZKVH Hrvatska riječ (D. B. P.): Mladen Šimić, predsjednik Hrvatske kulturne udruge „Antun Sorgg“ iz Vajske, 26. rujna 2017. (pristupljeno 13. srpnja 2019.) Osnovano je kolovoza 2002. godine, a registrirano 29. studenoga 2002. godine. Najstarija je hrvatska udruga u ovom dijelu Bačke i Vojvodine. Prvi dani bili su teški. Pavle Pejčić i suradnici, među kojima je mnogo učinio Luka Iličić, pošli su nabaviti šokačke nošnje, potom su nabavili kupili tambure i osnovali folklorni odjel. Već tad su gostovali po cijeloj Vojvodini te drugdje. Sudjelovali su na međunarodnim smotrama u Donjem Miholjcu, Puli, Okučanima, Đakovačkim vezovima, Vinkovačkim jesenima. Potpisnici su Povelje o trajnoj suradnji s osječkom Šokačkom granom te Povelje o trajnoj suradnji s hrvatskim kulturnim udrugama općine Bača. Na inicijativu vlč. Stipana Bošnjaka pokrenuli su emisiju na hrvatskom jeziku na Radio Bačkoj, koja je započela s radom 28. srpnja 2005. godine i stalno se emitira četvrtkom i trajala je jedan sat, a od 2011. traje dva sata. Potpisali su ugovor o prekograničnoj medijskoj, kulturnoj i poslovnoj suradnji s Radio Pitomačom. HKUPD Dukat organizira likovne kolonije i od njih je stvorena monografija slika nastalih na ovim kolonijama. HKUPD Dukat dugo je djelovao bez vlastitih prostorija pa aktivnosti obavljaju u predsjednikovoj vlastitoj kući ili u mjesnom Vatrogasnom domu. Predsjednik društva je Pavle Pejčić.